कल्याणपुरा थाने का मामला
दो नाबालिग से तीन युवकों ने की ज्यादती
भास्कर संवादाता | झाबुआ
दो नाबालिग लड़कियों से तीन युवकों द्वारा सामूहिक ज्यादती किए जाने का मामला सामने आया है। पुलिस ने प्रकरण दर्ज कर लिया। घटना कल्याणपुरा थानाक्षेत्र की है। पुलिस के मुताबिक दो नाबालिग कल्याणपुरा हाट बाजार करने गई थी। इस दौरान उन्हें युवक दीपक निवासी कालीदेवी, मुकेश निवासी बामन सेमलिया और राजेश निवासी टिकड़ी राणापुर मिले। वे दोनों लड़कियों को रायपुरिया मेला दिखाने का कहकर मोटरसाइकिल पर बैठाकर ग्राम बामन सेमलिया ले गए, जहां मुकेश के घर बामन सेमलिया ले गए। तीनों युवकों ने दोनों नाबालिगों से ज्यादती की। लड़कियों की शिकायत पर तीनों आरोपियों के खिलाफ कल्याणपुरा थाने में धारा 363, 366, 376 डी और 3/4 लैंगिक अपराधों से बालकों का संरक्षण अधिनियम में प्रकरण दर्ज किया गया।
hin_Deva hin_Deva mag_Deva hin_Deva